אלי אונגר

אליהו אונגר (נולד בשנת 1940) הוא בנקאי ומנהל ישראלי. היה ספורטאי פאראלימפי זוכה מדליות בכדורעף. אונגר נכה צה"ל קטוע רגל. לאחר תקופת שיקום הצטרף לנבחרת הנכים של כדורעף בעמידה. הוא השתתף שלוש פעמים בנבחרת הכדורעף שיצאה למשחקים הפאראלימפיים, מהמשחקים הפאראלימפיים ארנהם (1980) ועד המשחקים הפאראלימפיים סיאול (1988). בתחרויות הכדורעף היה שותף לשתי זכיות במדליות זהב (1980, 1984) וזכייה במדליית כסף (1988). בגמר התחרויות ב-1988, החליק בכפר האולימפי וסבל מפגיעה נוספת ברגלו הקטועה. אונגר עבד ארבעה עשורים בבנק מזרחי והגיע לשמש משנה למנכ"ל הבנק ומנהל חטיבת שוק ההון. בעקבות ועדת בייסקי הועמד למשפט ב-1987, יחד עם מנכ"ל הבנק אהרן מאיר, ונאלץ לפרוש. אונגר זוכה עוד בטרם נפתח המשפט (no case to answer) (אנ') ולאחר מכן תבע מהבנק מאות אלפי שקלים כמענק פרישה, בנוסף לפנסיה התקציבית שקיבל. בשנים 1994–1998 היה מנכ"ל הבנק למסחר ואחר כך דירקטור. לאחר קריסת הבנק ב-2002, בעקבות מעילה, נכלל שמו בין הנתבעים לתשלום פיצויים לכונס הנכסים הרשמי, אך מאחר שסיים את תפקידו מספר שנים לפני כן, התביעה נגדו הסתיימה לבסוף ללא צורך בתשלום ואף נזקפו לזכותו הוצאות המשפט. אונגר טען שפעל כראוי והיה היחיד שלא נדרש לשלם בהסכם הפשרה, במסגרתו שילמו מנהלי הבנק האחרים כ-3.5 מיליון שקל. בשנת 1998 היה שותף בהקמת חברת "גמא ניהול וסליקה" לסליקת שוברי אשראי וניכיון צ'קים ועמד מאז בראש הדירקטוריון. בהמשך מכרו השותפים כ-20% מהמניות לחברת לאומי קארד, וב-2008 מכרו 49% מהחברה לפניקס חברה לביטוח. במאי 2021 הונפקה החברה בבורסה לניירות ערך בתל אביב, אונגר מכר את כל המניות שעוד החזיק, אך ממשיך לשמש כיושב ראש החברה. בשנת 2001 הצטרף כשותף בחברת "איזי פורקס", שהפעילה אתר אינטרנט המאפשר מסחר במט"ח בסכומים קטנים עד בינוניים. החברה נקלעה למספר סכסוכים משפטיים עם לקוחות שהפסידו כספים, כולל תובענה ייצוגית, בטענה שהפרה את חוק הסדרת העיסוק בייעוץ השקעות. לאחר שהפסידה בתביעה החברה נסגרה. בנוסף שירת כ-15 שנים כחבר בהנהלת הבורסה לניירות ערך ו-5 שנים בהנהלת החברה לישראל, היה גזבר ארגון נכי צה"ל וגזבר ההתאחדות הישראלית לספורט נכים. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) הדס מגן, ‏סוכן ביטוח תובע 286 אלף שקל מהבנק למסחר ומהמנכ"ל אונגר, באתר גלובס, 12 בדצמבר 1996 יצחק דנון, ‏עובד לשעבר בבנק למסחר: אתי אלון קיבלה גיבוי מוחלט ממנכ"לי הבנק, באתר גלובס, 24 באפריל 2006 הדס מנור, חבר משלחת הנכים החליק בסיאול ושבר את גדם רגלו, מעריב, 28 באוקטובר 1988 יוסי ורטר, והבנקאי הבא: מאיר מ"המזרחי" הואשם במרמה, חדשות, 12 בינואר 1987 הדס מגן, ‏אלי אונגר תובע מבנק המזרחי מאות אלפי שקלים כמענק פרישה, באתר גלובס, 5 במאי 2004 אורנה רביב, ‏מנכ"ל הבנק למסחר, אלי אונגר, פורש לאחר 4 שנים, באתר גלובס, 17 במרץ 1998 נורית רוט, מתעכבת ההסכמה על הפיצוי שישלם מנכ"ל הבנק למסחר, באתר הארץ, 20 באוגוסט 2008 הדר קנה, בלעדי: מנכ"ל הבנק למסחר לשעבר הגיע להבנות עם הכונס ולא ישלם פיצוי, באתר כלכליסט, 19 באוגוסט 2008 יצחק דנון, ‏מנכ"ל הבנק למסחר לשעבר: פעלתי כראוי; בנק ישראל אחראי לאי חשיפת המעילה, באתר גלובס, 25 בספטמבר 2006 נועם שרביט, ‏פשרה בפרשת הבנק למסחר: הבכירים ישלמו מכיסם לפחות 3.5 מיליון שקל, באתר גלובס, 7 באוקטובר 2008 איתן טפירו, ‏לאומי קארד רוכשת 20% מחברת הסליקה של כרטיסי האשראי, גמא, באתר גלובס, 1 בינואר 2006 רון שטיין, ‏הושלמה עסקת הפניקס-גמא, באתר גלובס, 29 באפריל 2008 עומרי כהן, ‏אקזיט בהנפקת גמא: בעלי מניות ימכרו לציבור מניות במאות מיליוני שקלים, באתר גלובס, 5 במאי 2021 TheMarker digital, אלי אונגר הצטרף כשותף באיזי פורקס, באתר TheMarker‏, 22 בנובמבר 2001 שרית מנחם כרמי ונתי טוקר, קחו מיליונים ותשתקו: איזי פורקס שילמה פיצוי כספי לתובעים וחייבה אותם לשמור על סודיות, באתר TheMarker‏, 1 בדצמבר 2009 שרית מנחם כרמי, סגרו עסקה עם איזי פורקס - וקיבלו תלונה בוועדת האתיקה, באתר TheMarker‏, 9 בנובמבר 2010 יסמין גואטה, בית המשפט: "סיכוי סביר שחברת איזי פורקס עסקה בייעוץ השקעות", באתר TheMarker‏, 14 בספטמבר 2014 דרור רייך, חברת המט"ח איזי פורקס מפסיקה את פעילות הלקוחות הישראלים, באתר TheMarker‏, 1 באפריל 2015